CELEX: 31998D0576(01)
Language: ro
Date: 1998-09-16 00:00:00
Title: Decizia Comisiei din 16 septembrie 1998 privind reglementarea tehnică comună a cerințelor de racordare aplicabile echipamentelor terminale pentru conectarea la rețelele telefonice publice comutate (RTPC) și introducerea unei funcții analogice [notificată cu numărul C(1998) 2722]Text cu relevanță pentru SEE.

13/Volumul 24
            
            
               RO
            
            
               Jurnalul Ofícial al Uniunii Europene
            
            
               52
            
         31998D0576(01)
   
               L 278/40
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 16 septembrie 1998
   privind reglementarea tehnică comună a cerințelor de racordare aplicabile echipamentelor terminale pentru conectarea la rețelele telefonice publice comutate (RTPC) și introducerea unei funcții analogice
   [notificată cu numărul C(1998) 2722]
   (Text cu relevanță pentru SEE)
   (98/576/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 98/13/CE a Parlamentului European și a Consiliului din 12 februarie 1998 privind echipamentele terminale de telecomunicații și echipamentele pentru stații terestre de comunicare prin satelit, inclusiv recunoașterea reciprocă a conformității acestora (1), în special articolul 7 alineatul (2) a doua liniuță,
   întrucât Comisia adoptă măsura care identifică tipul de echipamente terminale pentru care este necesară o reglementare tehnică comună, precum și declarația aferentă referitoare la domeniul de aplicare al respectivei reglementări în conformitate cu articolul 7 alineatul (2) prima liniuță din directiva menționată anterior;
   întrucât ar trebui adoptate standardele armonizate corespunzătoare sau părți din respectivele standarde, prin punerea în aplicare a cerințelor esențiale care trebuie transpuse în reglementări tehnice comune;
   întrucât, pentru a asigura accesul permanent al producătorilor la piețe, este necesar să se permită înțelegeri tranzitorii privind echipamentele aprobate conform reglementărilor de drept intern privind omologările;
   întrucât propunerea a fost prezentată Comitetului (ACTE), în conformitate cu articolul 29 alineatul (2);
   întrucât reglementarea tehnică comună prevăzută de prezenta decizie este conformă cu avizul ACTE,
   ADOPTĂ PREZENTA DECIZIE:
   Articolul 1
   (1)   Prezenta decizie se aplică echipamentelor terminale destinate să fie conectate la o rețea publică de telecomunicații, care intră în domeniul de aplicare a standardului armonizat definit la articolul 2 alineatul (1).
   (2)   Prezenta decizie stabilește o reglementare tehnică comună ce cuprinde cerințele de racordare aplicabile echipamentelor terminale care integrează o funcție analogică capabilă să suporte servicii de telefonie analogică în cazurile justificate, atunci când sunt conectate la interfața analogică a unui RTPC în Comunitate.
   Articolul 2
   (1)   Reglementarea tehnică comună include standardul armonizat, elaborat de organismul de standardizare competent, pentru punerea în aplicare, în măsura posibilului, a cerințelor esențiale prevăzute la articolul 5 litera (g) din Directiva 98/13/CE. Trimiterea la respectivul standard este menționată de anexă.
   (2)   Echipamentele terminale care fac obiectul prezentei decizii sunt conforme cu reglementarea tehnică comună prevăzută la alineatul (1), îndeplinesc cerințele esențiale menționate la articolul 5 literele (a) și (b) din Directiva 98/13/CE și îndeplinesc cerințele prevăzute de celelalte directive aplicabile, în special cele ale Directivelor 73/23/CEE (2) și 89/336/CEE (3) ale Consiliului.
   Articolul 3
   Organismele notificate desemnate să pună în aplicare procedurile prevăzute la articolul 10 din Directiva 98/13/CE utilizează sau asigură utilizarea, în ceea ce privește echipamentele terminale reglementate de articolul 1 alineatul (1) din prezenta decizie, a standardului armonizat prevăzut de anexă după notificarea prezentei decizii.
   Articolul 4
   (1)   Reglementările de drept intern privind omologarea care au ca obiect echipamentele ce intră în domeniul de aplicare a standardului armonizat menționat de anexă încetează a se aplica în termen de douăsprezece luni de la data adoptării prezentei decizii.
   (2)   Echipamentele terminale, aprobate în temeiul unor astfel de reglementări naționale privind omologarea, pot fi introduse în continuare pe piața națională respectivă și puse în funcțiune.
   Articolul 5
   Prezenta decizie se adresează statelor membre.
   
      Adoptată la Bruxelles, 16 septembrie 1998.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 74, 12.3.1998, p. 1.
   
      (2)  JO L 77, 26.3.1973, p. 29.
   
      (3)  JO L 139, 23.5.1989, p. 19.
   ANEXĂ
   Trimitere la standardul armonizat aplicabil
   Standardul armonizat prevăzut la articolul 2 din prezenta decizie este următorul:
   Rețeaua Telefonică Publică Comutată (RTPC)
   Cerințe de racordare aplicabile echipamentelor terminale care integrează o funcție de microtelefon analogic capabilă să suporte servicii de telefonie analogică în cazuri justificate, atunci când sunt conectate la interfața analogică a unui RTPC în Europa
   ETSI
   Institutul European de Standardizare în Telecomunicații
   Secretariatul ETSI
   TBR38: mai 1998
   (cu excepția introducerii)
   Informații suplimentare
   Institutul European de Standardizare în Telecomunicații este recunoscut în conformitate cu Directiva 83/189/CEE a Consiliului (1).
   Standardul armonizat menționat anterior a fost elaborat în temeiul unui mandat emis în conformitate cu procedurile aplicabile în domeniu, prevăzute de Directiva 83/189/CEE a Consiliului.
   Textul integral al standardului armonizat menționat anterior se poate obține de la următoarele adrese:
   
               
                           Institutul European de Standardizare în Telecomunicații
                        
                     
                           650 route des Lucioles
                        
                     
                           F-06921 Sophia Antipolis Cedex
                        
                     
            
               
                           Comisia Europeană
                        
                     
                           DG XIII/A/2 — (BU 31, 1/7),
                        
                     
                           Rue de la Loi/Wetstraat 200,
                        
                     
                           B-1049 Bruxelles
                        
                     
         sau de la orice altă organizație responsabilă cu punerea la dispoziție a standardelor ETSI, a căror listă se poate consulta la adresa de Internet www.ispo.cec.be.
   
      (1)  JO L 109, 26.4.1983, p. 8.